Helseforsikringer blir stadig mer og mer vanlig, og man regner med at ca 500 000 nordmenn har nettopp denne type forsikring. Flere og flere bedrifter i næringslivet tegner helseforsikring for sine ansatte, noe som ofte er en vinn-vinn situasjon for både bedriften og den enkelte ansatte.
En helseforsikring vil normalt sett dekke undersøkelse/behandling hos kiropraktor, fysioterapeut eller spesialist. Dersom det skulle vise seg at videre bildediagnostikk skulle være nødvendig (herunder MR, CT, røntgen eller ultralyd) – vil helseforsikringen også dekke dette.
Alle klinikker tilknyttet Kiropraktorgruppen har et tett samarbeid med de ulike aktørene på forsikringsmarkedet. Derfor kan du med fordel benytte din helseforsikring ved alle Kiropraktorgruppen sine klinikker rundt omkring i landet. Dette vil sikre deg rask klinisk evaluering av dine plager, og en riktig behandling for deg som pasient.